28/08/2018 | Administración LocalMunicipal
A Laracha
Bases contratación orientador laboral

RESOLUCIÓN DA ALCALDÍA DE APROBACIÓN DE BASES PARA CONTRATAR UN (1) ORIENTADOR/A LABORAL- ANUALIDADE 2018-2019 ANTECEDENTES O alcalde deste Concello de A Laracha solicitou ante a Dirección xeral de Orientación e Promoción Laboral da Consellería de Economía, Emprego e Industria a concesión dunha subvención para a realización de actividades de información, orientación e busca de emprego, ao abeiro da orde do 19 de xaneiro de 2018 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2018. O día 6 de agosto de 2018, o director xeal de Orientación e Promoción Laboral dispuxo (expte TR331A 2018-2/0062) a concesión da subvención. A data límite de inicio segundo a concesión da subvención é 28.09.2018, o que ocasiona a necesidade de tramitar por vía de urxencia o procedemento CONSIDERACIÓNS LEGAIS E TÉCNICAS - Real decreto legislativo 2/1995, do 23 de outubro, polo que se aproba o texto refundido do Estatuto dos traballadores. - Real decreto 2720/1998, do 18 de decembro, de desenvolvemento dos contratos de duración determinada. - Lei 5/2015, do 30 de outubro, do Estatuto básico do empregado público. - Artigo 235 e concordantes da Lei 5/1997, do 22 de xullo, de administración local de Galicia. - Artigo 103 da Lei 7/1985, reguladora das bases do réxime local. - Artigo 177 do Real decreto lexislativo 781/1986, de 18 de abril, de aprobación do texto refundido das disposicións legais vixentes en materia de réxime local. - Orde de 19 de xaneiro de 2018 pola que se establecen as bases reguladoras e a convocatoria pública de subvencións para a realización de actividades de orientación laboral no exercicio 2018 Son competente para resolver, de conformidade co que dispón o artigo 21. g) da lei 7/1985, do 2 de abril, (modificada polo Lei 11/1999, do 21 de abril), e o artigo 41.14 do Real decreto 2586/1986, do 28 de novembro, que aproba o Regulamento de organización, funcionamento e réxime xurídico das entidades locais. Por todo o anterior, RESOLVO: 1 Aprobar as bases que rexerán a convocatoria para a contratación laboral temporal dun (1) orientador/a laboral durante doce meses dende a sinatura dos contratos ( prazo máximo para asinar o contrato o 28.09.2018), na modalidade de obra ou servizo determinado. As bases aparecen como anexo deste acordo.2 Autorizar o gasto con cargo as partidas correspondentes do vixente orzamento municipal e proceder á correspondente retención de crédito, para afrontar os custos dese persoal. BASES PARA PROVISIÓN DUN (1) POSTO DE TRABALLO DE ORIENTADOR/A LABORAL 1 Obxecto da convocatoria: O obxecto desta convocatoria é a contratación laboral temporal, a tempo completo, baixo a modalidade por obra ou servicio determinado, polo periodo de doce meses, dunha (1) praza de orientador/a laboral neste Concello de A Laracha. O soldo é de 1401.04 €brutos/ mes incluindo si procedese a proporción de paga extra.2 Tipo e duración do contrato: O contrato será de duración determinada, para realizar a obra ou servizo determinado, de conformidade co artigo 2 do Real Decreto 2720/1998, do 18 de decembro, sendo a duración do contrato de doce meses.3 Requisitos dos aspirantes: Serán requisitos dos aspirantes a esta contratación: 1 Ter cumpridos os 16 anos de idade e non exceder, no seu caso, da idade máxima de xubilación forzosa 2 Ter a nacionalidade española, ser nacional da Unión Europea ou dun país con tratado internacional, segundo o que dispón o Estatuto Básico do Empregado Público 3 Posuír a capacidade funcional para o desenvolvemento das tarefas.4 Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional ou doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado, nos mesmos termos o acceso ao emprego público.5. Poseer a titulación requerida O servizo de orientación laboral que se preste debe incluir todas as actividades sinaladas no artigo 3 da orde de 19 de xaneiro de 2018 publicada no DOG o día 8 de febrero de 2018 4 Presentación de solicitudes As instancias serán dirixidas ao alcalde, nun modelo que se facilitará no rexistro xeral do concello, na que se fará constar que se reúnen todos e cada un dos requisitos establecidos na base 3 desta convocatoria, no prazo de cinco días hábiles dende a publicación destas bases no BOP e na páxina web. O resto das actuacións derivadas desde proceso serán publicadas sóamente na páxina web do Concello da Laracha Estas solicitudes presentaranse no citado rexistro, os días laborais de 8:30 a 13:30 horas. Tamén se poderán presentar na forma que determina o artigo 16.4 Lei 39/2015, do procedemento administrativo común. Neste caso, os/as concursantes deberán comunicalo mediante fax no mesmo prazo que o de presentación de instancias. Necesariamente, xunto coa solicitude para tomar parte no proceso selectivo, os/as aspirantes deberán achegar a fotocopia do DNI, a relación dos méritos que aleguen para a súa avaliación na fase do concurso, que se acompañará da documentación orixinal (ou fotocopias autentificadas) acreditativa destes, pois non se terán en conta nin serán avaliados os méritos que non estean acreditados na forma indicada.5 Tribunal cualificador das probas: 1 O tribunal cualificador designado pola alcaldía, estará integrado polos seguintes membros: Presidenta: A Secretaria do Concello ou en quen delegue Secretaria (con voz e sen voto): funcionario/a do concello Vogais: Tres funcionarios/as ou persoal laboral fixo do concello da Laracha A composición do tribunal farase pública na mesma resolución do alcalde que aproba a listaxe de aspirantes admitidos/as e excluidos/as.2 O tribunal non poderá constituirse, nin actuar sen a presencia, cando menos, de tres dos seus membros, titulares ou suplentes, indistintamente. En todo caso será precisa a do presidente e do secretario do mesmo. De todalas reunións que faga o tribunal o secretario redactará acta.3 Os membros do tribunal absteranse de intervir e comunicarano á autoridade convocante cando concorra algunha das circunstancias prevista no artigo 23 de Lei 40/2015 do Réxime común das administración públicas. Os aspirantes poderán recusar ós membros do tribunal cando concorran aquelas cincunstancias.4 O tribunal resolverá todas as dúbidas que xurdan na aplicación das presentes bases así como nos casos non previstos nelas.5 O tribunal non poderá aprobar nin declarar que superaron as probas un número superior de aspirantes ó de prazas convocadas, ainda que co resto de solicitantes non seleccionados se establecerá unha orde para cubri-las posibles vacantes que poideran producirse, só válido para a presente campaña.6 O alcalde, vista a proposta do tribunal, procederá a preseleccionar ao candidato/a. a entidade remitirá ao Servizo de Orientación Laboral da Dirección Xeral de Orientación e promoción Laboral o currículum da persoa seleccionada. O persoal de dito servizo evaluará o currículum conforme o seguinte baremo anexado ( Anexo I). 6 Selección: Logo de que remate o prazo para presentar as instancias, o alcalde ditará a resolución na que aproba a listaxe provisional de admitidos/as e de excluídos/as, indicando as causas da súa exclusión. No caso de que non haxa ningún excluido a lista provisional poderá entenderse definitiva. Esa resolución publicarase no taboleiro de anuncios do concello. En caso de excluidos os/as aspirantes terán o prazo de 3 días hábiles para reclamar. Fase de concurso: ( Anexo I) Nesta fase avaliaranse os méritos alegados polos/as aspirantes no momento de presentar a súa instancia para tomar parte neste proceso selectivo, tendo en conta o seguinte baremo: 7 Procedemento de selección: Rematada a cualificación dos aspirantes, o tribunal cualificador publicará na páxina web do concello a relación de todos os aspirantes coa puntuación final (que estará determinada pola suma dos puntos obtidos na fase do concurso). O tribunal elevará a correspondente proposta de contratación a favor dos/as aspirantes que obtiveran a puntuación total máis alta. No caso de empate na puntuación final, decidirá o voto de calidade do presidente do tribunal. Como entidade colaboradora o Concello de A Laracha unha vez realizada a preselección do candidato e con carácter previo ó nomeamento ae á sinatura do contrato de traballo, remitirá o seu curriculum á Dirección Xeral de Orientación e Formación Laboral, para o seu visto e prace conforme que a persoa preseleccionada supera dito baremo. É imprescindible a conformidade do organismo autonómico para poder levar a cabo a contratación.8 Presentación de documentos Cada unha/un das/dos aspirantes propostos presentarán na Secretaría do concello, no prazo de tres días naturais (contados a partir da publicación do resultado de selección), os documentos que acrediten que cumpren todos e cada un dos requisitos esixidos na base 3ª desta convocatoria, no caso de que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior, algún ou algunha dos/das aspirantes propostos/as non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilidades en que puidera incorrer por falsidade na instancia ou na documentación presentada para tomar parte neste proceso selectivo.9 Formalización dos contratos: Unha vez presentada a documentación á que se refire o apartado anterior, o órgano competente da corporación procederá a contratar a favor dos/das aspirantes propostos/as polo tribunal cualificador, e será nula a contratación de quen estea incurso en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar desde a data de notificación do acordo de nomeamento. Previamente á asinatura do contrato, os/as aspirantes contratados/as deberán subscribir a declaración á que se refire o artigo 13.1 do Real decreto 598/1985, do 30 de abril, sobre incompatibilidades. Mentes non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ninguna clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedará sometida a un período de proba, co alcalce previsto no artigo 14 do Estatuto dos Traballadores, e estará suxeita á lexislación laboral pertinente.10 Normas finais 1 Para todo o que non está previsto nestas bases ou para o que as contradigan, será de aplicación suletoria o establecido na Lei reguladora das bases do réxime local, na Lei de administración local de Galicia, no Real decreto 896/1991, no Real decreto 364/1995, e na demais lexislación vixente que sexa de aplicación.2 Todos os actos administrativos derivados desta convocatoria, así como da actuación do tribunal, poderán ser impugnados polos/as intersados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións suspenderá a continuación do proceso selectivo, agás que así o decida o órgano que o convoca este.3 Contra estas bases e contra a resolución que as aproba, que pon fin á vía administrativa, poderase interpor o recurso contencioso-administrativo ante o Xulgado Contencioso-Administrativo da Coruña, no prazo de dous meses (contados dende o día seguinte ao da publicación na convocatoria). Con carácter potestativo e previo, poderá interponer o recurso de reposición no pazo de un mes (contado dende o día seguinte ao da publicación da convocatoria). Neste caso, non se poderá interponer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Todo isto sen prexuízo de que poida exercitar calquera outro que considere procedente. O tribunal queda facultado para resolver tódalas dúbidas que xurdan na aplicación das presentes bases, así como nos casos non previstos polas mesmas. A Laracha, 21.08.2018. O ALCALDE JOSE MANUEL LOPEZ VARELA